11 jaar tronkstraf ná vrou tienerseun verkrag | Maroela Media
11 jaar tronkstraf ná vrou tienerseun verkrag
ŉ 20-jarige vrou is tot 11 jaar tronkstraf gevonnis nadat sy ŉ 16-jarige seun in 2013 verkrag het.
“Nontobeko Gwala het die seun op 17 Junie 2013 verkrag en ŉ kind, wat die voorval aanskou het, aangerand,” het kol. Jay Naicker, woordvoerder van die polisie, Maandag in ŉ verklaring gesê. Gwala is Vrydag in die Esikhawini-streekshof in KwaZulu-Natal gevonnis.
“Die twee slagoffers het die voorval by hul ouderlinge aangemeld en ŉ saak van verkragting en aanranding is by die Mtunini-polisie aangemeld,” het hy bygevoeg. Die beskuldigde is dieselfde dag nog in hegtenis geneem.
Lt.genl. Mmamonnye Ngobeni, provinsiale polisiekommissaris, het die inhegtenisneming en vonnis verwelkom. “Ons wil ŉ duidelike boodskap aan alle oortreders van seksuele misdade stuur,” het sy gesê. “Die reg sal sy gang gaan. Dit is betreurenswaardig dat ŉ vrou haarself aan só misdaad skuldig gemaak het, maar die publiek moet weet ons sal alle sake ondersoek ongeag wie die oortreders is.”
Polisie vind kluis met gesteelde vuurwapens en ammunisie
Boeties sterf in ongeluk: Niemand nog aangekla
n Man kan nie deur n vrou verkrag word nie. Punt….
Hansie · 3 jaar gelede
Jy maak ‘n punt!!
Louis, dit is duidelik dat jy nie die berig gelees het nie. Ek stel voor jy lees weer.
KarooKlong – Ek sien hulle het van jou kommentare ook afgehaal sedert vanoggend. Laat my wonder wie het daaroor gekla? Seker grain. Miskien moet ons oor grain kla omdat dit in Ingels skryf…
Middag Tonginniekies. My sin vir humor verskil en daarom sal jy agterkom dat ek nie op die volksvreemde tale se sinlose kommentaar reageer nie.
Ek het my verbeel hierdie is ‘n Afrikaanse blad en ek staan daarby.
Maroela het die vetoreg vandaar die verwydering maar hulle sal my laat weet as ek nie meer mag kommentaar lewer nie. Nie daai korrel nie.
Jy het ondersteuning vir jou voorstel (en dit is nie tong in die kies gesê nie).
KenDieWet · 3 jaar gelede
Dis jammer dat die wat eerste kommentaar lewer die minste kennis het. Google die Wet op Sekseule Misdrywe 32/2007
Glo my ‘n vrou kan ‘n man verkrag. Veral met skerp voorwerpe. Ek was in ‘n posisie waar ek lasriewe ens gelees het. Jul sal nie glo hoe wreed ‘n vrou kan wees nie. ‘n Vrou is die sagste wese, maar kan ook die wreedste wees. Hou dit in gedagte.
wat was louis se komentaar…. kan dit nie lees.
Maria · 3 jaar gelede
As ek so lees besef ek die meeste afrikaners is heeltemal onkundig en oningelig oor d feit dat hordes vrouens baie skuldig is daaraan dat hul seuntjies molesteer en ja, jong seuns verkrag. Dis ongelukkig een van die seksuele misdade in ons land waaroor daar die minste gepraat word en navorsing gedoen word want dit word glad nie aangemeld nie…. So volgens die ou afrikaner siekte van “hear no evil , see no evil ” bestaan dit nie.
11 Jaar?? Hulle moes haar lewenslank gegee het. En ja dit klink bietjie snaaks dat ‘n vrou ‘n man kan verkrag. Maar spyt is ‘n snaakse ding, baie goeie ding inteendeel. Kom net te laat….